Вучыўся валодаць зброяй, хадзіў на заданні. Аднойчы разведка далажыла пра знаходжанне немцаў у вёсцы Ленін. Камандаванне загадала сесці ў засаду. Але план быў раскрыты, іх сустрэлі ворагі. Тады Раман убачыў сапраўдную вайну. Побач мёртвымі падалі яго таварышы, з якімі толькі ўчора смяяліся, размаўлялі, марылі. Горыч і боль захліснулі сэрца, не верылася, што такое магло здарыцца на самай справе. Сталі больш асцярожнымі, але многа страт давялося ўбачыць за той час.